LESOŊ 14
Xar taxu Roog a jeg mbokatoor?
1. Xar tax’u Roog a jil’u Isra’el fa mberaand faa ta ref xeet um?
Roog a fokata daan we na Abraham da ndef xeet um a coox a den kebil. A xoyta xeet feene “Isra’el” too a sima den da ngay diine ndigil ne fo fa Lay um. (A Kim a tedu ke 147:19, 20) Neene wiin we no qeet ke fop a mbaag’a njeg barke a ɓeerandin no xeet Isra’el.
Roog a tan’a Ii-isra’el we ndax da ndef seede ke ten. Ke da ñoownayo a lalgand oo ndax wiin we a and ne da mbaagitna njegit barke a nananangaa a Roog. (A Cangatin ale 4:6) Neene koy qeet lakas ke a mbaag’a ɓeer no xeet fee Isra’el ndax da and a Roog fa ndigil fee.
2. Xar taxu kerceen tigi ke a njeg mbokatoor?
Yaa jamaane a ñaaƴaa, Ii-isra’el we a ndeta boo a ñak qaariitoor den fa Roog soo koy Yexowa a sofit a den fo mbokatoor ne no kerceen ke. (Mace 21:43; 23:37, 38) Xaye koy, kerceen tigi ke na mbaɗooxaa Yexowa a ndef seede um ndaa refatee Ii-isra’el we.
Yeesu a jaganda daalbe ke ten da mbaare’ik too da mbi daalbe lakas no qeet ke fop. (Mace 10:7, 11; 24:14; 28:19, 20) No ñaal palakaand ke, waare feene xe moƴaa jeg doole too ndiik ta fag. Yexowa xe fiaa kaa moseerna jeg na adna fee maanaam oxe fokataa milyoŋ no wiin kam diine ndigil ne. (Mbeeñil ne 7:9, 10) Kerceen tigi ke kaa mbokatooraa ndax a saƭakinraa too a ndimle’raa. Kam adna fee fop, wiin weene kaa njegaa a cangin a leng no xa qetand den axe.
3. Nam mbokatoor ne no Seede Yexowa ke no jamaane in a kumaase’tu?
No hiid 1870, o gurup o neewu no win waa na njangaa Biibal fee a dalfooxa o feeñandaa tigil ke ndefna kam Biibal fee. A and’a yee Yeesu a jagand’a mbokatoor ne no kerceen ke ndax da mbaare soo koy da ndalfoox o mbaare’aa kam adna fee fop. No hiid 1931, a nqotu gon Seede Yexowa.
4. Nam mbokatoor ne no Seede Yexowa ke a ñaaƴtaa?
No hiid teemeed o eetaand ole, mbokatoor ne no kerceen ke na saax a mayu a nananooga aa-adax we na ndogalaa no mbokatoor ne. A aa-adax weene na ndogalaa a njaɓayo yee Yeesu refu xe adwanna mbokatoor ne. (A pi Ake 16:4, 5) Xaye itam Seede Yexowa ke no adna fee fop we jiriiñooraa o and ole no aa-adax we na ndogalaa no pokatoor ke fop. Kaa yetooxaa biro ke no Seede Yexowa ke na yipaɗooxaa, a nqembandaa too a cooxtaa a safe ke na tektaa Biibal fee no kaa hupna lak 600. Oxe saƭakinnaa pokatoor 100 000 ke ndefna kam adna fee fop too a cooxaa a den kebil kaa ngatna no Biibal fee. No mbokatoor fuu refna, a jega goor waa mbaagna ndef aa-adax. Wiin weene kaa topatooxaa o siir ole Roog fo o mbeq.
Seede Yexowa ke kaa njagandoox ndax da mbaare o nan o felu le too a mbi’ik daalbe. In we mbaare’aa kam pind ke ne apootar ke a mbi’tooguuna. (A pi Ake 20:20) In we njangnaa itam Biibal fee wiin we njegna a qeeñ a letu too a mbex ndigil ne. Ndaa koy Seede Yexowa ke ndefee mbokatoor soom. I ndefa ƥasil naa jegna Faap faa fexna in. Kaa i ndef fog waa na topatooxraa a ndeer in. (2 Tesalonik 1:3) Den fop kaa njagandoox ndax da ndef wiin waa mbelna a Roog too a ndimle’aa lakas we too a ndef ƥasil leng faa moƴna ɗaay took lanq ke.
sot_Latn wol_Latn wol_Latn wol_Latn wol_Latn wol_Latn wol_Latn wol_Latn twi_Latn wol_Latn twi_Latn kam_Latn wol_Latn